jkorsvik/nowiki_second_scrape_merged huggingface dataset:
Thomas Johansson (musiker)

Thomas Johansson (født 1983) er en norsk jazztrompetist og komponist fra Skien i Telemark.
Han har gitt ut fem plater med egenkomponert musikk med bandet Cortex,  gitt ut to soloplate på eget label (Tammtz Records), samt skrevet og utgitt bestillingsverk til Scheen Jazzorkester (As We See It...). Han vært medlem av jazzkvintetten Friends & Neighbors siden oppstarten i 2008. Per 2020 er han også fast medlem av Scheen Jazzorkester, All Included og Jon Rune Strøm Kvintett.
Han er også kjent fra Paal Nilssen Love Large Unit, og Pan Scan Ensemble, og har også gjort prosjekter med Trondheim Jazzorkester. Han tok en bachelorgrad på jazzlinja ved Universitetet i Stavanger, og mastergrad i utøvende jazz på Norges musikkhøgskole.


== Diskografi ==
Home Alone (2018, Tammtz Records)
Heart Opening (2021, Tammtz Records)


== Referanser ==


== Eksterne lenker ==
(en) Thomas Johansson på Discogs 
(en) Thomas Johansson på MusicBrainz 
(en) Offisielt nettsted 
(en) Thomas Johansson (musician) – kategori av bilder, video eller lyd på Commons
Sergej Karakajev

Sergej Viktorovitsj Karakajev (født 4. juni 1961) er en russisk generaloberst og doktor i militærvitenskap. Siden 2010 har han vært sjef for De strategiske rakettstyrkene i Russland.


== Referanser ==
Liste over førsteplasser på den norske albumlista i 2021

Dette er en liste over førsteplasser på den norske albumlista i 2021. De norske albumlistene er VG-lista og Topplista, og denne listen omfatter artister og album som har vært på førsteplassen på hitlisten i løpet av musikkåret 2021. Lista blir satt sammen av IFPI Norge, og omfatter fysiske og digitale salg, samt strømming og individuelle salg av sangene fra albumet.
Totalt 16 album har toppet den norske albumlista i løpet av 2021. Flest uker på førsteplass er Olivia Rodrigo med debutalbumet hennes Sour som lå på førsteplass i totalt ti uker, hvor den lå på førsteplass de ni første ukene.


== Liste ==


== Se også ==
Musikkåret 2021
Liste over førsteplasser på den norske albumlista
Liste over førsteplasser på den norske singellista i 2021
Liste over førsteplasser på den norske vinyllista
Liste over førsteplasser på den norske radiolista


== Referanser ==


== Eksterne lenker ==
Offisielt nettsted
Vakermoveien

Vakermoveien (3-103, 24-96) er en vei i Åsa i Ringerike. 
Vakermoveien er en blindvei, og har avkjøring fra Åsaveien, halvannen kilometer fra Hadelandsveien. Veien har spredt bebyggelse, og ligger cirka 170 meter over havet. Den deler seg i flere veier, der den ene ender ved Grunntjern. 


== Se også ==
Gater i Hønefoss


== Referanser ==


== Eksterne lenker ==
(en) Vakermoveien – kategori av bilder, video eller lyd på Commons
Åsaveien (Ringerike)

Åsaveien (27-835, 2-832) er en vei i Åsa i Ringerike og Hole. 
Åsaveien har avkjøring fra Hadelandsveien, ved Njardarhov, og går østover. Den går langs Steinsfjorden, på nord- og østsiden av denne, og ender opp ved Sundvolden, der den har utkjøring på Holeveien (E16). Veien har spredt bebyggelse, med boliger og gårder i den nordlige delen, boliger og hytter langs Steinsfjorden, og noe industri nærmere Sundvolden, som Sundvollen næringspark og Arbeidssenteret i Hole. 
Stikkveier til Åsaveien er Sørliveien, Vakermoveien, Ultvetveien, Vollgata, Tolpinrudsvingen, Nedre Østbråtaveien, Nordbyvegen, Grantoppsvingen, Vikheimsveien, Løkkeneveien, Pålsrudveien, Tjyruhjellveien, Orebråtaveien, Stubdalsveien, Bekkatomtbakken, Kornbråtenveien, Svartorbekkveien,  Strandbråtan, Abrahamrudveien, Nordre Elvikvei, Søndre Elvikvei, Korneliusveien, Lyseveien og Dronningveien. 


== Bildegalleri ==

		


== Se også ==
Gater i Hønefoss


== Referanser ==


== Eksterne lenker ==
(en) Åsaveien, Ringerike – kategori av bilder, video eller lyd på Commons
Violales

Violales var i eldre systematikk en orden av tofrøbladete planter. I Cronquist-systemet omfattet ordenen 24 familier. Molekylærgenetiske analyser har vist at Violales er en polyfyletisk gruppe, og i APG IV-systemet er familiene er fordelt slik på andre ordener:

orden Violales
familie Achariaceae → vierordenen (Malpighiales)
familie Ancistrocladaceae → nellikordenen (Caryophyllales)
begoniafamilien (Begoniaceae) → gresskarordenen (Cucurbitales)
familie Bixaceae → kattostordenen (Malvales)
papayafamilien (Caricaceae) → korsblomstordenen (Brassicales)
solrosefamilien (Cistaceae) → kattostordenen (Malvales)
gresskarfamilien (Cucurbitaceae) → gresskarordenen (Cucurbitales)
familie Datiscaceae →  gresskarordenen (Cucurbitales)
familie Dioncophyllaceae → nellikordenen (Caryophyllales)
familie Flacourtiaceae → polyfyletisk, de fleste artene er flyttet til vierfamilien (Salicaceae) i vierordenen (Malpighiales)
familie Fouquieriaceae → lyngordenen (Ericales)
frankeniafamilien (Frankeniaceae) → nellikordenen (Caryophyllales)
familie Hoplestigmataceae → inkludert i rubladfamilien (Boraginaceae) i rubladordenen (Boraginales)
familie Huaceae → gjøkesyreordenen (Oxalidales)
familie Lacistemataceae →  vierordenen (Malpighiales)
familie Loasaceae →  kornellordenen (Cornales)
familie Malesherbiaceae →  inkludert i pasjonsblomstfamilien (Passifloraceae) i vierordenen (Malpighiales)
pasjonsblomstfamilien (Passifloraceae) →  vierordenen (Malpighiales)
familie Peridiscaceae →  sildreordenen (Saxifragales)
familie Scyphostegiaceae → inkludert i vierfamilien (Salicaceae) i vierordenen (Malpighiales)
familie Stachyuraceae → orden Crossosomatales
tamariskfamilien (Tamaricaceae) → nellikordenen (Caryophyllales)
familie Turneraceae →  inkludert i pasjonsblomstfamilien (Passifloraceae) i vierordenen (Malpighiales)
fiolfamilien (Violaceae) → vierordenen (Malpighiales)


== Litteraur ==
The Angiosperm Phylogeny Group IV (2016). «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society. 181: 1-20. doi:10.1111/boj.12385. 
M. Sun m.fl. (2016). «Phylogeny of the Rosidae: a dense taxon sampling analysis». Journal of Systematics and Evolution. 54 (4): 363-391. doi:10.1111/jse.12211. 
M.J. Moore m.fl. (2010). «Phylogenetic analysis of 83 plastid genes further resolves the early diversification of eudicots». Proceedings of the National Academy of Sciences. 107 (10): 4623-4628. PMC 2842043 . PMID 20176954. doi:10.1073/pnas.0907801107. 


== Eksterne lenker ==
(no) Violales hos Artsdatabanken 
(en) Violales hos Fossilworks 
(en) Violales hos ITIS 
(en) Violales hos Tropicos 
(en) Kategori:Violales – bilder, video eller lyd på Wikimedia Commons
Den nye vinen

Den nye vinen var et begrep som oppstod i 2001 om en kunstnergjeng bestående av Ari Behn, Per Heimly, Jono El Grande, Bertrand Besigye, Alexander Stenerud og Owe Egon Grandics.Uttrykket Den nye vinen kommer fra Bjørnstjerne Bjørnsons skuespill: Når den nye vin blomstrer.  Uttrykket har siden blitt brukt av flere til pompøst å påpeke at her kommer vi, de unge som overgår og fortrenger de gamle. 


== Referanser ==
Mandalskameratene i 2005

Sesongen 2005 spilte Mandalskameratene i 1. divisjon. Lagets trener var Svein Hansen.


== Tabellen ==


== Treningskamper ==


== Kamper ==


=== Seriekamper ===


=== Cupkamper ===


== Statistikk ==


=== Målskårere ===


=== Kort ===


=== Tilskuere ===


== Mandalskameratene 2 ==
Reservelaget til Mandalskameratene spilte i 2005 i 3. divisjon. Laget endte på en 7.-plass med 29 poeng.


=== 3. divisjon, Agder, avdeling 11 ===


== Spillere ==


=== Spillerstallen 2005 ===


== Se også ==
Mandalskameratene
Adeccoligaen 2005


== Eksterne lenker ==
Termin på altomfotball.no
Termin på fotball.no
Ole Martin Kolskogen

Ole Martin «Olis» Lekven Kolskogen (født 20. januar 2001) er en norsk fotballspiller som spiller for Brann.


== Karriere ==
Kolskogen er en fotballspiller fra Os. Han startet å spille fotball i sin lokale klubb Os Turn, hvor han også i var med å ta bronse i turneringen Sola Elitecup med det sammensatte elitelaget Os-alliansen, bestående av osbygdens ypperste talenter i G13-klassen i 2013. Han fikk i tillegg til A-lagskamper, også en rekke kamper for Os Turn i aldersbestemte turneringer, hvorpå han også fikk sine første U-landslagskamper høsten 2017. Like etter ble Kolskogen av Bergens Tidende utropt til fylkets største midtstopper-talent og en 9.-plass på listen over fylkets ti største talenter. Sesongen 2017 endte med nedrykk for Os Turn.Forut 2018-sesongen meldte Kolskogen overgang til Åsane Fotball, etter å ha hatt flere treninger med Åsane høsten i forveien.. I starten av sesongen fikk han sin debut i OBOS-ligaen, og fikk etterhvert 13 kamper (9 fra start) i 1. divisjon i 2018.. Han spilte også sine første G17 landslaget like etter overgangen til Åsane Fotball, og var etter hvert fast på G17-samlingene. I mars 2019 ble han tatt ut på U-21 landslaget for første gang, men måtte melde forfall grunnet en strekk i låret.Etter godt spill for Åsane Fotball i både OBOS-ligaen og i 2. divisjon fotball for menn med påfølgende opprykk for Åsane, ble Kolskogen invitert til en rekke treninger med Sportsklubben Brann høsten 2019, han hadde også trent med danske Brøndby i starten av året. Han var ved slutten av sesongen 2019 en ettertraktet spiller, og Brann og Stabæk var begge interessert i Åsane-spilleren. Det ble etterhvert Brann som trakk det lengste strået og fikk på plass en overgang for spilleren like før jul, og som ville gjøre Kolskogen til Brann-spiller 1. januar 2020 med en kontrakt som strekker seg til 31. desember 2023.


=== Landslag ===
Den 3. september 2021 fikk han sin første U21-landskamp for Norge mot Østerrike.


== Referanser ==


== Eksterne lenker ==
(en) Ole Martin Kolskogen – Transfermarkt 
(no) Ole Martin Kolskogen – Norges Fotballforbund 
(en) Ole Martin Kolskogen – FBref
Karl Gustav Silsand

Karl Gustav Silsand (født 2. juli 1919 i Skåne, død 27. august 1942 i den engelske kanal) var en norsk flyger som omkom i strid under andre verdenskrig. 
Silsand hadde realskolen og var postassistent i Kabelvåg før krigen. Moren var fra Vågan og faren fra Skåne. I forbindelse med Lofotraidet 4. mars 1941 ble han med de britisk-norske styrkene over til Storbritannia fra det tysk-okkuperte Norge.Silsand ble tatt opp i Luftforsvaret i London 15. mars 1941 og kom inn på flyskolen i Little Norway 12. mai 1941. Der ble han utdannet flyger og utnevnt til flysersjant 1. desember 1941. Silsand var tilknyttet RAF Fighter Command.11. mars 1942 ble han sendt til England hvor han gikk gjennom kampflyskole for jagerflygere. Han fløy Spitfire ved RAFs 122 skvadron stasjonert nord for London.27. august 1942 ble han skutt ned over den engelske kanal. Det ble forsøkt sluppet ned en gummibåt fra ett av de andre flyene, men kollegene klarte ikke å redde ham og han ble antatt druknet.Han ble tildelt Haakon VIIs 70-årsmedalje og Krigsmedaljen post mortem. Han og 13 andre falne fra Kabelvåg er minnet med en bautastein i bygda. Denne ble avduket av Ole Reistad 1. august 1948. Silsand er også oppført på Postverkets minnetavle over etatens falne.


== Referanser ==


== Eksterne lenker ==
Portrettbilde av Karl Gustav Silsand, fra Norges Postmuseums samlinger
Nimb Hotel

Nimb Hotel er et av Københavns luksushoteller som er tildelt fem stjerner. Det har adresse på Bernstorffsgade 5 og eies og drives av Tivoli. Hotellet tilbyr 38 værelser & suiter, fire restauranter, to barer samt møte- og evenementfasiliteter. Kokken Thomas Herman drev restauranten Herman i Nimb, som hadde én stjerne i Michelinguiden.


== Historie ==
Nimb åpnet i 1909 i forbindelse med at det nybyggede maurisk-inspirerte palasset i Tivoli slo dørene opp som «Bazaar», med utstillinger av blant annet kunsthåndverk. Forpakterne Vilhelm og Louise Nimb hadde etablert seg som noen av byens ledende restauratører, og hadde allerede overtatt deres første Tivoli-restaurant ved Tivolisøen i 1877, nemlig DIVAN 2, som på folkemunne raskt kom til å hete «Nimbs Terrasse». I dag heter den Nimb Gemyse.
Etter åpningen i 1909 etablerte restaurant Nimb seg raskt som Danmarks ledende spisested. Louise Nimb sørget for at hennes døtre, Henriette og Serina, tok aktiv del i familievirksomheten. Henriette ble kjøkkensjef, og Serina ble oldfrue og sørget for at huset var i orden. I 1920-årene holdt det unge, festglade borgerskapet til på Nimb, og i 1930-årene gjorde Statsradiofonien Nimb landskjent med sendinger med dansemusikk.I 2008 slo Nimb dørene opp etter en gjennomgripende renovering og tilbød nå både hotell, restaurant, bar og konferansefasiliteter.
I 2015 ble Nimb Hotel kåret til «Hotel of The Year» blant 520 hoteller i 82 land i nettverket Small Luxury Hotels of the World. Det ble også nevnt blant verdens beste hoteller 2020 av tidsskriftet Condé Nast Traveller.I november 2017 innviet Nimb en ny fløy og utvidet hotellet med 21 værelser og suiter. Utvidelsen er på i alt 2000 m2. På toppen av Nimb Hotel åpnet en terrasse med svømmebasseng og bar i 2018. Arkitekten bak tilbygget er Pei Cobb Freed & Partners.


== Referanser ==
Jess Phillips

Jessica Rose Phillips (født Trainor 9. oktober 1981) er en britisk politiker for Labour Party som har vært parlamentsmedlem for Birmingham Yardley siden valget i 2015.
Jessica Rose Phillips ble født Jessica Rose Trainor 9. oktober 1981 i Birmingham i West Midlands. Hun er det yngste av fire barn, og datter av Stewart Trainor, en lærer, og Jean Trainor (pikenavn Mackay), som var assisterende direktør i NHS Confederation og styreleder i South Birmingham Mental Health Trust. De var politisk aktive: «å vokse opp med min far var som å vokse opp med Jeremy Corbyn,» fortalte hun til  Rachel Cooke i The Observer i mars 2016. Phillips gikk på King Edward VI i Camp Hill School for Girls, en lokal grammar school. Hennes ambisjon var å bli statsminister.
Phillips forlot Labour Party i årene da Tony Blair var partileder, men meldte seg inn igjen etter valget i 2010. Hun fortalte Rachel Cooke i sitt intervju i The Guardian at utmeldelsen av partiet skyldtes at foreldrene sluttet å betale hennes medlemskap med autogiro. I lokalvalget i 2012 ble hun valgt inn som bystyremedlem for Labour, et sete hun vant fra de Konservative. Hun ble deretter utnevnt til ombud for kriminalitetsutsatte ved Birmingham City Council, med ansvar for å fremme kriminalitetsutsattes interesser overfor politi- og justisvesenet. Hun har også vært medlem av politirådet i West Midlands.


== Referanser ==


== Eksterne lenker ==
(en) Offisielt nettsted 
(en) Jess Phillips – kategori av bilder, video eller lyd på Commons 
Jess Phillips på Twitter 
Jess Phillips på Facebook 
Jess Phillips på Instagram 
Jess Phillips på YouTube
JackBoys

JackBoys (stilisert JACKBOYS) er et samlealbum av JackBoys, et kollektiv av amerikanske rappere signert til Cactus Jack Records bestående av Travis Scott, Sheck Wes og Don Toliver. Albumet ble utgitt 27. desember 2019. Det har gjesteopptredener fra Rosalía, Lil Baby, Quavo, Offset, Young Thug og Pop Smoke.


== Sporliste ==
Krediteringer er hentet fra Tidal.
Sample kreditering

«Gang Gang» inneholder interpolasjoner av «Win», skrevet av Johnny McKinzie, Kendrick Duckworth, Matthew Samuels, Anderson Hernandez, Elmer Bernstein og Corey Thompson, og fremført av Jay Rock.
«Had Enough» inneholder elementer av «Summer», skrevet av Beyoncé Knowles, Shawn Carter, Marcello Valenzano, Andre Christopher Lyon, Leon Michels, Homer Steinweiss, Thomas Brenneck, Mike Herard og James Fauntleroy II, og fremført av The Carters.


== Personale ==
Krediteringer er hentet fra Tidal.
David Rodriguez – innspilling (låt 1)
Travis Scott – innspilling (låt 3, 5, 6)
Rob Bisel – innspilling (låt 3, 6)
Colton Eatmon – engineering (låt 4)
Trevor Coulter – engineering (låt 4)
Flo – recording (låt 5)
Derek Anderson – innspilling (låt 6)
Nate Alford – innspilling (låt 7)
Jon Sher – engineering assistent (låt 1, 3)
Josh Harris – engineering assistent (låt 1)
Sean Solymar – engineering assistent (låt 1, 7)
Jimmy Cash – engineering assistent (låt 1, 3, 7)
Mike Dean – mixing (alle låtene), mastering (alle låtene)


== Referanser ==


== Eksterne lenker ==
(en) JackBoys på MusicBrainz 
(en) JackBoys på SoundCloud 
(en) JackBoys på Spotify 
(en) JackBoys på Last.fm 
(en) JackBoys på Genius — sangtekster 
(en) JackBoys på AllMusic
Den islamske republikk Irans armé

Den islamske republikk Irans armé er de regulære militære styrkene i Irans forsvar, og forsvarer Irans grenser og opprettholder indre orden, mens Irans revolusjonsgarde skal beskytte Irans islamske og ensrettede system.


== Internasjonale fredsbevarende styrker ==

Irans armé deltok i FNs fredsbevarende styrker i 1970-årene, og sendte en bataljon for å avløse peruanske styrker på Golanhøydene som en del av Disengagement Observer Force. Etter den israelske invasjonen av Libanon, ble brorparten av styrken en del av Interim Force in Lebanon frem mot slutten av 1978. Med avløsning fra finske styrker, ble iranske fredsbevarende styrker trukket tilbake i 1979 etter den iranske revolusjon.I 1993 reetablerte Den islamske republikk Irans armé landets profesjonelle fredsbevarende avdelinger, og erklærte at de er klare til å bli sendt på FNs anmodning. Siden har Iran deployert styrker til Etiopia og Eritrea i 2003 og African Union Mission in Darfur i 2012.Sjømilitære styrker har vært sendt på flere oppdrag for å bekjempe piratvirksomhet ved Somalia, og har bidratt til løslatelsen av mange andre lands sjømenn.


== Bilder ==

		
		


== Referanser ==


== Eksterne lenker ==
(en) Army of Iran – kategori av bilder, video eller lyd på Commons
Stuke

En stuke er i en norrøn middelalderkirke et sidealter eller sidekapell, laget som en integrert del av kirken.
Det kan også ha blitt brukt som betegnelse for koret.  Ordet har opphav i norrønt «ærme».Stuken kunne være i form at et utbygg, men kunne også være laget som et byggverk i tre inne i kirken, et ciborium med sidevegger og tak eller baldakin.En kombinasjon av korskille og sidealter var vanlig både i stavkirker og steinkirker i Norge.Messen var i middelalderkirken en nattverdsgudtjeneste, og i større kirker kunne det holdes flere messer samtidig ved ulike sidealtre eller stuker.
Feiringen av messen kunne ha et spesielt formål, for eksempel som sjelemesse for en avdødd eller for å feire en bestemt helgen.  Personer som
ønsket messene måtte bidra økonomisk, til alterutstyr eller til underhold av messepresten.   
Sigrid Undset skriver i boka Olav Audunssøn og hans børn: «Enda det var vinter da, og mørk ute, når han fulgte med Asbjørn Allfeit bort i den nordre tårnstuken;
Asbjørn leste messen ved Mikalsalteret der».  I Sverres saga er det omtalt at Sverre hadde en drøm:
«Han søkte til messe der, og da han bad for sig i kirken, syntes han, at det gik en mand hen til ham, tok ham i haanden og leide ham ind i en stuke».


== Eksempler på stuker ==
I kilder for Stavanger domkirke er det fram til omkring 1350 omtalt fem stuker:
Mariastuken, viet til jomfru Maria
Sjelestuken
Krosstuken
Jonsstuken, viet til døperen Johannes
Olavsstuken, viet til Olav den helligeI Torpo stavkirke er det omtalt stuker med buet overdekning.Bergens Kalvskinn forteller om Haus kirke, som antageligvis var en stavkirke i middelalderen, at den hadde «æinn stoker firir nikulas alteri», det vil si en stuke
foran Nikolas-alteret.


== Referanser ==
Lucanus adelmae

Lucanus adelmae er en billeart i familien hjortebiller (Lucanidae).


== Kjennetegn ==
En middelsstor (hannen 30-35 millimeter), mørkbrun hjortebille. Hannen har nokså lange, krumme kjever, disse har en tann på innersiden litt utenfor midten, spissen er ikke kløvet. De knebøyde antennene har vanligvis en seks-leddet vifte . Bakhodet har rundede tverrkjøler på sidene, disse møtes i midten bak, men er lavere der.


== Levevis ==


== Utbredelse ==
Arten er utbredt i Myanmar.


== Systematisk plassering ==

Insekter, Insecta
Ordenen biller, Coleoptera
Underordenen Polyphaga
Overfamilien Scarabaeoidea
Familien hjortebiller, Lucanidae Latreille, 1806
Underfamilien Lucaninae Latreille, 1806
Stammen Lucanini Latreille, 1806
Slekten Lucanus Scopoli, 1763
Lucanus adelmae Zilioli, 2003


== Referanser ==
M. Zilioli (2003) A description of Lucanus adelmae n. sp., a new stag-beetle from Myanmar (Coleoptera Lucanidae). Atti Soc. nat. Museo civ. Stor. nat. Milano 144(1): 83-89. [1]


== Eksterne lenker ==
Nettside om arten. Besøkt 4.1. 2020
(en) Lucanus adelmae i Encyclopedia of Life 
(en) Lucanus adelmae i Global Biodiversity Information Facility 
Lucanus adelmae – detaljert informasjon på Wikispecies 
(en) Lucanus – kategori av bilder, video eller lyd på Commons
Neodima

Neodima er en slekt av biller som hører til familien smellere (Elateridae).


== Utseende ==
Middelsstore, litt brede, blankt brune smellere.  Oversiden er kledt med ganske lange, fine hår. Hodet er kort og bredt, med små fasettøyne, hos noen arter er disse rundet utstående. Antennene er 11-leddete, tynne, rundt hlave kroppslengden. Brystskjoldet (pronotum) er rundet. Sidekantene er tydelig markerte, og bakhjørnene er litt tilbaketrukket. Dekkvingene er rundede, litt pæreformede, med rader av grove punkter. 


== Levevis ==
Artene i denne slekten kan ikke fly.


== Utbredelse ==
Slekten forekommer bare i fjellområdene i Sichuan-provinsen, Kina.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien tannsmellere, Dendrometrinae Gistel, 1856 – slanke arter
Stammen Dimini Candéze, 1861 - noen ganger regnet som en egen underfamilie
Slekten Neodima Schimmel & Platia, 1992
Neodima belousovi Prosvirov & Kundrata, 2019
Neodima cechovskyi Schimmel, 1998
Neodima sichuanensis Schimmel & Platia, 1992


== Referanser ==


== Eksterne lenker ==
(en) Neodima i Global Biodiversity Information Facility 
Neodima – detaljert informasjon på Wikispecies
Cactus Jack Records

Cactus Jack Records er et amerikansk plateselskap grunnlagt av den amerikanske rapperen Travis Scott. Selskapet distribueres gjennom Epic Records. Plateselskapet huser artister som Sheck Wes, Don Toliver og Travis Scotts DJ, Chase B.


== Historie ==
I mars 2017 kunngjorde Scott at han ville lansere sin egen imprint, under navnet Cactus Jack Records. Under et intervju sa Scott: «Jeg gjør ikke det for å ha økonomisk kontroll over musikken min. Jeg vil først og fremst hjelpe andre artister, lansere nye navn, for å oppnå nye muligheter. Jeg vil gjøre dette for dem det som skjedde med meg, men bedre». I februar 2018 signerte labelen Sheck Wes i en samarbeidsavtale med GOOD Music. I august 2018 ble det kunngjort at Don Toliver ble signert til labelen. 27. desember utga labelen en samleplate med tittelen JackBoys.


== Personell ==


=== nåværende medlemmer ===


=== Tidligere medlemmer ===


=== «In-house» produsenter ===
Chase B


== Diskografi ==


=== Studioalbum ===
Huncho Jack, Jack Huncho av Huncho Jack (2017)
Astroworld av Travis Scott (2018)
Mudboy av Sheck Wes (2018)
Heaven or Hell av Don Toliver (2020)
Life of a Don av Don Toliver (2021)


=== Samlealbum ===
JackBoys av JackBoys og Travis Scott (2019)


=== Mixtapes ===
Donny Womack av Don Toliver (2018)


== Referanser ==


== Eksterne lenker ==
Cactus Jack Records på Twitter
Inuinnaqtun

Inuinnaqtun er et språk som hører til den eskimoisk-aleutiske språkfamilien som blir snakket nord for tregrensa i Canada. Inuinnaqtun er nært beslektet med Inuktitut og hadde rundt 1310 brukere i 2016.. Selv om Inuinnaqtun er en dialekt av Inuvialuktun, er det et offisielt språk i Nunavut og Nordvestterritoriene.


== Referanser ==


== Eksterne lenker ==
Inuinnaqtun/English Dictionary